
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1500 

8 Δεκεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Μεταφορά οργανικών θέσεων από κλάδο σε κλάδο, 
της Περιφέρειας Ανατολικής Μακεδονίας - Θράκης 1 


Πολιτογράφηση Αλλογενών Αλλοδαπών. 2 

Πολιτογράφηση Ομογενούς Αλλοδαπού. 3 

Διορθώσεις Αποφάσεων Πολιτιγράφησης. 4 

Σύσταση ομάδας ελέγχου για τη διενέργεια ελέγχου 
στο έργο 94/09/61/060 «Ύδρευση - αποχέτευση Ν. 
Ρεθύμνης» που χρηματοδοτείται από το Ταμείο Συ¬ 
νοχής. 5 

Σύσταση ομάδας ελέγχου για τη διενέργεια ελέγχου 

σε έργο του Ε.Π. «ΠΕΡΙΒΑΛΛΟΝ». 6 

Αναπροσαρμογή εισοδηματικών κριτηρίων χορήγη¬ 
σης Επιδόματος Κοινωνικής Αλληλεγγύης (ΕΚΑΣ) 

έτους 2001 . 7 

Λειτουργία του Διοικητικού Συμβουλίου του Ταμείου 
Προνοίας Εργατοϋπαλλήλων Μετάλλου (ΤΑΠΕΜ) 8 


Καθορισμός ύψους Δώρου Εορτών Χριστουγέννων 
2000 - Ν. Έτους 2001 των Εφημεριδοπωλών όλης 


της χώρας. 9 

Ορισμός Διευθύνοντος Συμβούλου και μέλους Δ.Σ. 

του «ΟΠΑΠ Α.Ε.». 10 

Ορισμός Προέδρου Δ.Σ. του «ΟΠΑΠ Α.Ε.». 11 

Ορισμός μέλους Δ.Σ. του Ιδρύματος «Μελίνα Μερκού- 

ρη». 12 


ΑΠΟΦΑΣΕΙ Σ 

Αριθ. 39452 (1) 


Μεταφορά οργανικών θέσεων από κλάδο σε κλάδο, της 
Περιφέρειας Ανατολικής Μακεδονίας - Θράκης. 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του Πέμπτου εδαφίου της παραγρά¬ 
φου 3 του άρθρου 2 του Ν.2503/1997. 

2. Τη γνώμη του Γενικού Γραμματέα της Περιφέρειας 
Ανατολικής Μακεδονίας-Θράκης, που διατυπώθηκε στο 
Α.Π.4128/14.11.2000 έγγραφό του. 


3. Την ανάγκη πρόβλεψης οργανικών θέσεων των κλά¬ 
δων ΠΕ Πληροφορικής και ΠΕ Περιβαλλοντολογιών στην 
Περιφέρεια Ανατολικής Μακεδονίας-Θράκης. 

4. Το γεγονός ότι από τις διατάξεις της παρούσας δεν 
προκύπτει δαπάνη σε βάρος του Κρατικού Προϋπολογι¬ 
σμού. 

5. Την 11187/12.5.2000 κοινή απόφαση του Πρωθυ¬ 
πουργού και της Υπουργού Εσωτερικών, Δημόσιας Διοί¬ 
κησης και Αποκέντρωσης για την ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης (ΦΕΚ630/Β’), αποφασίζουμε: 

Μεταφέρουμε από το σύνολο των οργανικών θέσεων 
της Περιφέρειας Ανατολικής Μακεδονίας-Θράκης α) τέσ¬ 
σερις (4) κενές οργανικές θέσεις από τον κλάδο ΔΕ Διοι¬ 
κητικών Γραμματέων στον κλάδο ΠΕ Πληροφορικής, 
β) δύο (2) κενές οργανικές θέσεις από τον κλάδο ΔΕ Δα¬ 
σοφυλάκων στον κλάδο ΠΕ Περιβαλλοντολογιών και γ) 
δύο (2) κενές οργανικές θέσεις από τον κλάδο ΥΕ Επιμε¬ 
λητών στον κλάδο ΠΕ Περιβαλλοντολογιών. 

Η παρούσα να δημοσιευθεί στην Εφημερίδατης Κυβερ- 
νήσεως. 

Αθήνα, 30 Νοεμβρίου 2000 

Ο ΥΦΥΠΟΥΡΓΟΣ 

ΚΩΝ/ΝΟΣ ΚΑΪΣΕΡΛΗΣ 


( 2 ) 

Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. Με την αριθ. πρωτ. Φ. 2653/40680/28.11.2000 από¬ 
φαση του Υφυπουργού Εσωτερικών Δημ. Διοικ. & 
Αποκ/σης, έγινε δεκτή η από 2.10.1998 αίτηση πολιτο¬ 
γράφησης του αλλογενούς αλλοδαπού ΟΣΜΑΝ ΜΩΧΑ- 
ΜΕΝΤ του ΑΜΠΝΤΕΛΚΕΡΙΜ, για την απόκτηση της Ελλη¬ 
νικής Ιθαγένειας. 

2. Με την αριθ. πρωτ. Φ. 8641/36482/28.11.2000 από¬ 
φαση του Υφυπουργού Εσωτερικών Δημ. Διοικ. & 
Αποκ/σης, έγινε δεκτή η από 10.7.1998 αίτηση πολιτο¬ 
γράφησης του αλλογεούς αλλοδαπού ΜΑΛΙΚ ΤΖΩΡΤΖ 

του ΑΜΠΝΤΕΑ, για την απόκτηση της Ελληνικής Ιθαγένει¬ 
ας. 

Ο ΥΦΥΠΟΥΡΓΟΣ 

ΚΩΝ/ΝΟΣ ΚΑΪΣΕΡΛΗΣ 


(3) 

Πολιτογράφηση Ομογενούς Αλλοδαπού. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Μετην αριθμ.πρωτ. Φ. 10465/16414/28.11.2000 απόφα¬ 
ση του Υφυπουργού ΕσωτερικώνΔημ. Διοικ. & Αποκ/σης, 
έγινε δεκτή η από 10.11.1998 αίτηση πολιτογράφησης 
του ομογενούς αλλοδαπού ΖΑΡΙΦΕ ΗΛΙΑτου ΚΑΙΣΑΡΟΣ, 
για την απόκτηση της Ελληνικής Ιθαγένειας. 

Ο ΥΦΥΠΟΥΡΓΟΣ 

ΚΩΝ/ΝΟΣ ΚΑΪΣΕΡΛΗΣ 

(4) 

Διορθώσεις Αποφάσεων Πολιτιγράφησης. 

1. - Με την υπ’ αριθμ.πρωτ. Φ.20860/37212/28.11.2000 
απόφαση του Υφυπουργού Εσωτερικών Δημ. Διοικ. & 
Αποκ/σης διορθώνεται η υπ’ αριθμ. Φ.20860/26800/ 
20.7.2000, απόφασή μας που δημοσιεύθηκε στο ΦΕΚ 
1081/31.8.2000 (τεύχος Β) ως προς το πατρώνυμο από το 
εσφαλμένο « ΛΟΥΤΖΑΝΑ ΑΤΟΥΚΟΡΑΛΕ ΝΤΑΡΜΑΚΙΡΤΙ» 
στο ορθό « ΛΙΑΝΕ ΑΤΟΥΚΟΡΑΛΕ ΝΤΑΡΜΑΚΙΡΤI». 

2. - Μετην υπ’ αριθμ. πρωτ. Φ. 62875/38121/28.11.2000 
απόφαση του Υφυπουργού Εσωτερικών Δημ. Διοικ. & 
Αποκ/σης διορθώνεται η υπ’ αριθμ. Φ. 62875/10774/ 
6.7.2000 απόφασή μας που δημοσιεύθηκε στο ΦΕΚ 
1024/21.8.2000 (τεύχος Β) ως προς το επώνυμο από το 
εσφαλμένο « ΑΛ - ΣΟΧΝ « στο ορθό « ΕΛΣΟΧΟΝ. 

Ο ΥΦΥΠΟΥΡΓΟΣ 

ΚΩΝ/ΝΟΣ ΚΑΪΣΕΡΛΗΣ 


Αριθ. 2/82563/Α0041 (5) 

Σύσταση ομάδας ελέγχου για τη διενέργεια ελέγχου στο 
έργο 94/09/61/060 «Ύδρευση - αποχέτευση Ν. Ρεθύ- 
μνης» που χρηματοδοτείται από το Ταμείο Συνοχής. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1 .-Τις διατάξεις: α) του άρθρου 6του Ν.2187/94 «Ειδικό 
Συντονιστικό Όργανο Ελέγχου των προγραμμάτων που 
χρηματοδοτούνται από την Ε. Ε.», όπως τροποποιήθηκε 
με το άρθρο 17του Ν. 2592/98 (ΦΕΚ57Α/18.3.98). 

β) του Ν.2081/92 «Ρύθμιση του θεσμού τον Επιμελητη¬ 
ρίου» κλπ. (Α. 154). 

γ) του Π.Δ. 393/94 «Συγκρότηση Αρμοδιότητας και κα¬ 
θορισμός της λειτουργίας του Ειδικού Συντονιστικού Ορ¬ 
γάνου Ελέγχου των προγραμμάτων που χρηματοδοτού¬ 
νται από την Ε.Ε.» (Α.219). 

2.-Την αριθμ. 1039386/441/Α006/21-4-2000 απόφαση 
ανάθεσης αρμοδιοτήτων του Υπουργού Οικονομικών 
στους Υφυπουργούς Οικονομικών (ΦΕΚ 571 τ.Β’). 


3. - Την αριθμ. 27081/ΔΙΟΕ 540/27-7-2000 απόφαση 
ανάθεσης αρμοδιοτήτων του Υπουργού Εθνικής Οικονο¬ 
μίας στους Υφυπουργούς Εθνικής Οικονομίας (ΦΕΚ 970 
/3-8-2000τ. Β’). 

4. - Την Κοινή Απόφαση των Υπουργών Εθνικής Οικονο¬ 
μίας και Οικονομικών αριθμ. 2076149/10990/27-10-1997 
«Καθορισμός αποζημίωσης του Ειδικού Συντονιστικού 
Οργάνου Ελέγχου και των Ομάδων Ελέγχου των Προ¬ 
γραμμάτων που χρηματοδοτούνται από την Ευρωπαϊκή 
Ένωση» (ΦΕΚ993Β/7.1 1.97). 

5. - Την αριθμ. 46η /22-2-2000 απόφαση του Ε.Σ.Ο. Ε. για 
τη διενέργεια ελέγχου στο έργο 94/09/61/060 «Ύδρευση 
αποχέτευση Νομού Ρεθύμνης». 

6. - Την απόφαση Ε(96) 482/24-4-96 που αφορά την 
έγκριση του Πολυταμειακού Επιχειρησιακού Προγράμ¬ 
ματος Τεχνικής Βοήθειας και την αριθμ. 8287/7-3-97 από¬ 
φαση του Υφυπουργού Εθνικής Οικονομίας. 

7. - Το γεγονός ότι από τις διατάξεις αυτής της απόφα¬ 
σης προκαλείται δαπάνη για αμοιβή των ελεγκτών η οποία 
βαρύνει τον Κ Α Ε 515 φορέα 140 του Υπουργείου Οικο¬ 
νομικών ύψους 170.000 δρχ. περίπου, ενώ οι δαπάνες με¬ 
τακίνησης και διαμονής θα βαρύνουν τις πιστώσεις της 
Τεχνικής Βοήθειας του ΚΠΣ και η ημερήσια εκτός έδρας 
αποζημίωση την Εθνική Τεχνική Βοήθεια (ΥΑ 25102/ΔΕ- 
ΦΕ1393/12-6-96) του ΚΠΣ. 

8. - Το πρόγραμμα ελέγχων έτους 2000 του ΕΣΟΕ, απο¬ 
φασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο έργο 94/09/61/060 «Ύδρευση 
αποχέτευση Νομού Ρεθύμνης» και ορίζουμε ως μέλη της 
ομάδας τους εξής: 

α) Νικολουδάκη Εφροσύνη Προϊστάμενος Τμήματος 
της Δ41 Δημοσιονομικών Σχέσεων με Ε.Ε του ΓΛΚ. 

β) Ρουσάκη Ευαγγελία, στέλεχος Μ.Ε.Κ. του Υπουργεί¬ 
ου Εθνικής Οικονομίας. 

γ) Ψαρρού Ιωάννα, στέλεχος του Υπουργείου Εθνικής 
Οικονομίας. 

2. Έργο της ελεγκτικής ομάδας είναι η διενέργεια ελέγ¬ 
χου στο ανωτέρω αναφερόμενο έργο που εκτελείται από 
την Δημοτική Επιχείρηση Ύδρευσης Αποχέτευσης 
(Δ.Ε.Υ.Α) Ρεθύμνης και συγκεκριμένα: 

α) η διαπίστωση της πορείας υλοποίησης του έργου, 
σύμφωνα με τις εθνικές και κοινοτικές διατάξεις. 

Β) η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών που έγι¬ 
ναν από τον ανωτέρω φορέα και 

γ) η επιτόπια εξακρίβωση της υλοποίησης του φυσικού 
αντικειμένου του έργου. 

3. Τα παραστατικά στοιχεία και δικαιολογητικά που θα 
τίθενται υπόψη της ομάδας θα ακυρώνονται σύμφωνα με 
τοντρόπο που αναφέρεται στην αριθμ. 7/6-2-96 απόφαση 
του Ε.Σ.Ο.Ε. 

4. Ο έλεγχος θα διεξαχθεί στην έδρα της εταιρείας στο 
Ρέθυμνο και θα γίνει και επιτόπια επίσκεψη στους χώρους 
που εκτελείται το έργο κατά το χρονικό διάστημα από 18 
Δεκ. 2000 μέχρι και 22 Δεκ. 2000. 

5. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου που θα υποβληθεί στο Ε.Σ.Ο. 
Ε. για μελέτη και επεξεργασία. 

6. Στα μέλη της Ελεγκτικής Ομάδας θα καταβληθεί η 
προβλεπόμενη από την υπό στοιχείο 7 του προοιμίου 
απόφαση, αποζημίωση. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 24 Νοεμβρίου 2000 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

X. ΠΑΧΤΑΣ Γ.ΔΡΥΣ 


Αριθ. 2/82068/Α0041 (6) 

Σύσταση ομάδας ελέγχου για τη διενέργεια ελέγχου σε 
έργο του Ε.Π. «ΠΕΡΙΒΑΛΛΟΝ». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 6 του Ν. 2187/94 «Ειδικό Συντονιστικό 
Όργανο Ελέγχου των προγραμμάτων που χρηματοδο¬ 
τούνται απάτην Ε.Ε.», όπως τροποποιήθηκε με το άρθρο 
17 του Ν. 2592/98 (ΦΕΚ57α/18-3-98). 

β) του Ν. 2081/92 «Ρύθμιση του θεσμού των Επιμελητη¬ 
ρίων κ.λ.π.»(Α.154) 

γ) του Π.Δ. 393/94 «Συγκρότηση αρμοδιότητας και κα¬ 
θορισμός της λειτουργίας του Ειδικού Συντονιστικού Ορ¬ 
γάνου Ελέγχου των προγραμμάτων που χρηματοδοτού¬ 
νται απότηνΕ.Ε.» (Α219). 

2. Την αριθμ. 1039386/441/Α0006 απόφαση ανάθεσης 
αρμοδιοτήτων του Υπουργού Οικονομικών στους Υφυ¬ 
πουργούς Οικονομικών (ΦΕΚ571 τ.Β). 

3. Την αριθμ. 27081/ΔΙΟΕ 540/27-7-2000 απόφαση ανά¬ 
θεσης αρμοδιοτήτων του Υπουργού Εθνικής Οικονομίας 
στους Υφυπουργούς Εθνικής Οικονομίας (ΦΕΚ 970/3-8- 
2000 τ.Β’). 

4. Την Κοινή Απόφαση Υπουργών Εθνικής Οικονομίας 
και Οικονομικών αριθμ. 2076149/100990/27-10-1997 «Κα¬ 
θορισμός αποζημίωσης μελών του Ειδικού Συντονιστικού 
Οργάνου Ελέγχου και των Ομάδων Ελέγχου των Προ¬ 
γραμμάτων που χρηματοδοτούνται από την Ευρωπαϊκή 
Ένωση» (ΦΕΚ 993/7-11-97). 

5. Την ανάγκη ουσιαστικού ελέγχου στο Ε.Π. «ΠΕΡΙ¬ 
ΒΑΛΛΟΝ» στα πλαίσια ελέγχου των προγραμμάτων που 
χρηματοδοτούνται από την Ευρωπαϊκή Ένωση, με τη 
συμμετοχή υπαλλήλωντου ΥΠΕΘΟ σύμφωνα μετηνπαρ. 
5 του άρθρου 2 του Π.Δ. 393/94. 

6. Την απόφαση Ε(96) 482/24-4-96 που αφορά την 
έγκριση του Πολυταμειακού Επιχειρησιακού Προγράμ¬ 
ματος Τεχνικής Βοήθειας κοίτην αριθμ. 8287/7-3-97 από¬ 
φαση του Υφυπουργού Εθνικής Οικονομίας. 

7. Την από 12-6-96 Σύμβαση μεταξύ του ΥΠΕΘΟ κοίτης 
ΕΔΤΒΕ.Π.Ε 

8. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους 130.000 δρχ. για αμοιβή 
των ελεγκτών, η οποία βαρύνει τον ΚΑΕ 0515, φορέα 140 
του Υπουργείου Οικονομικών. 

9. Το πρόγραμμα ελέγχων έτους 2000 του Ε.Σ.Ο.Ε., 
αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο Επιχειρησιακό Πρόγραμμα «Περι¬ 
βάλλον», στο Υποπρόγραμμα 2 «Διαχείριση ανθρωπογε- 
νούς περιβάλλοντος και έλεγχος ατμοσφαιρικής ρύπαν¬ 
σης της Αθήνας» - Μέτρο 5 - Έργο : «Κατασκευή 
αποτεφρωτήρα παθογόνων απορριμμάτων στο Δήμο 


Άνω Λιοσίων» το οποίο υλοποιείται από το Δήμο Άνω Λιο¬ 
σίων. 

2. Μέλη της Ελεγκτικής Ομάδας ορίζονται οι εξής: 

Νικολουδάκη Ευφροσύνη, Προϊσταμένη Α’ τμήματος 

Δ41/Γ.Λ.Κ, Παναγιωτόπουλος Νικόλαος, Υπάλληλος Α’ 
τμήματος Δ41/Γ.Λ.Κ, Κομπούλιας Κων/νος, Μηχανικός 
Μ. Ε. Κ. Υπ. Εθνικής Οικονομίας 

3. Ο έλεγχος θα διενεργηθεί στις έδρες των φορέων 
υλοποίησης κατά το χρονικό διάστημα από 11 έως 15 Δε¬ 
κεμβρίου 2000. 

4. Έργο της Ελεγκτικής Ομάδας ειδικότερα είναι: 

α) η διαπίστωση της πορείας υλοποίησης του έργου, 
σύμφωνα με τις Εθνικές και Κοινοτικές διατάξεις. 

β) η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

γ) η επιτόπια εξακρίβωση της υλοποίησης του φυσικού 
αντικειμένου του έργου. 

5. Τα παραστατικά στοιχεία και δικαιολογητικά που θα 
τίθενται υπόψη της ομάδας θα ακυρώνονται σύμφωνα με 
τοντρόποπου αναφέρεται στην αριθμ. 7/6-2-96 απόφαση 
του Ειδικού Συντονιστικού Οργάνου Ελέγχου (ΕΣΟΕ). 

6. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου που θα υποβληθεί στο Ε.Σ.Ο.Ε. 
για μελέτη και επεξεργασία. 

7. Στα μέλη της Ελεγκτικής Ομάδας θα καταβληθεί η 
προβλεπόμενη από την υπό στοιχεία 4 του προοιμίου 
απόφαση, αποζημίωση. 

8. Η απόφαση αυτή να δημοσιευθεί στην εφημερίδα της 
Κυβέρνησης. 

Αθήνα, 24 Νοεμβρίου 2000 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

X. ΠΑΧΤΑΣ Γ.ΔΡΥΣ 


Αριθ. 118811/879/0092 (7) 

Αναπροσαρμογή εισοδηματικών κριτηρίων χορήγησης 
Επιδόματος Κοινωνικής Αλληλεγγύης (ΕΚΑΣ) έτους 
2001 . 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. -Τις διατάξεις της παρ. 2 του άρθρου 1 κοίτης παρ. 1 
του άρθρου 5του Ν.2768/8-12-1999 (ΦΕΚ273 Α’). 

2. -Την αριθμ. 1039386/441/Α0006/21-4-2000 (ΦΕΚ 571 
Β’) κοινή απόφαση του Πρωθυπουργού και του Υπουργού 
των Οικονομικών «Ανάθεση αρμοδιοτήτωντου Υπουργού 
Οικονομικών στους Υφυπουργούς Οικονομικών». 

3. - Την αριθμ. 80027/4-5-2000 (ΦΕΚ 610 Β’) κοινή από¬ 
φαση του Πρωθυπουργού καιτου Υπουργού Εργασίας και 
Κοινωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων». 

4. - Το γεγονός ότι από την εφαρμογή της απόφασης αυ¬ 
τής προκαλείται δαπάνη για το έτος 2001, ύψους 2 δισ, 
δραχμών περίπου σε βάρος του Κρατικού Προϋπολογι¬ 
σμού, η οποία θα καλυφθεί από τις πιστώσεις του Προϋ¬ 
πολογισμού του Υπουργείου Οικονομικών και δαπάνη 
ύψους 200 εκατομμυρίων περίπου, σε βάρος του Προϋ¬ 
πολογισμού του ΙΚΑ και άλλων Ν.Π.Δ.Δ. η οποία θα καλυ- 

φθεί από τις πιστώσεις των προϋπολογισμών των οικείων 
ασφαλιστικών φορέων, αποφασίζουμε: 

1Τα ποσά που αναφέρονται στα εισοδηματικά κριτή¬ 
ρια της παρ. 1 του άρθρου 1 του Ν. 2768/1999 καιλαμβά- 
νονται υπόψη για την καταβολή του ΕΚΑΣ, αναπροσαρ¬ 
μόζονται για το έτος 2001, κατά περίπτωση, ως εξής: 

α. Το συνολικό ετήσιο καθαρό εισόδημα από συντάξεις, 
κύριες και επικουρικές, συμπεριλαμβανομένων και των 
μερισμάτων ή βοηθημάτων, καθώς και από μισθούς, από 
ημερομίσθια και από επιδόματα που προκύπτουν από 
σχέση εξαρτημένης εργασίας, στο ποσό του ενός εκα¬ 
τομμυρίου εννιακοσίων εξήντα εννιά χιλιάδων διακοσίων 
είκοσι (1.969.220) δραχμών. 

β. Το συνολικό ετήσιο ατομικό καθαρό εισόδημα στο 
ποσό των δύο εκατομμυρίων διακοσίων ενενήντα επτά χι¬ 
λιάδων τετρακοσίων είκοσι πέντε (2.297.425) δραχμών. 

γ. Το συνολικό ετήσιο οικογενειακό καθαρό εισόδημα 
στο ποσό των τριών εκατομμυρίων πεντακοσίων εβδομή¬ 
ντα πέντε χιλιάδων εβδομήντα πέντε (3.575.075) δραχ¬ 
μών. 

2.- Τα ποσά του ΕΚΑΣ της παρ. 1 του άρθρου 1 του 
ν.2768/1999 αναπροσαρμόζονται, κατά περίπτωση, ως 
εξής: 

α. Για συνολικά ετήσια καθαρά ποσά εισοδήματος από 
κύριες και επικουρικές συντάξεις, μισθούς, ημερομίσθια 
και επιδόματα, μέχρι του ποσού του ενός εκατομμυρίου 
επτακοσίων ενενήντα τριών χιλιάδων τριακοσίων ενενή¬ 
ντα πέντε (1.793.395) δραχμών, σε είκοσι επτά χιλιάδες 
οκτακόσιες ογδόντα πέντε (27.885) δραχμές. 

β. Γ ια συνολικά ετήσια καθαρά ποσά εισοδήματος από 
ένα εκατομμύριο επτακόσιες ενενήντα τρεις χιλιάδες 
τριακόσιες ενενήντα έξι (1.793.396) δραχμές, μέχρι του 
ποσού του ενός εκατομμυρίου οκτακόσιων εξήντα τριών 
χιλιάδων επτακοσίων τριάντα (1.863.730) δραχμών, σε εί¬ 
κοσι χιλιάδες εννιακόσιες δέκατέσσερες (20.914) δραχ¬ 
μές. 

γ. Γ ια συνολικά ετήσια καθαρά ποσά εισοδήματος από 
ένα εκατομμύριο οκτακόσιες εξήντα τρεις χιλιάδες επτα¬ 
κόσιες τριάντα μία (1.863.731) δραχμές, μέχρι του ποσού 
του ενός εκατομμυρίου εννιακοσίων δέκα χιλιάδων εξα- 
κοσίων δέκα (1.910.610) δραχμών, σε δέκα τρεις χιλιάδες 
εννιακόσιες σαράντα τρεις (13.943) δραχμές. 

δ. Για συνολικά ετήσια καθαρά ποσά εισοδήματος από 
ένα εκατομμύριο εννιακόσιες δέκα χιλιάδες εξακόσιες 
έντεκα (1.910.611) δραχμές, μέχρι του ποσού του ενός 
εκατομμυρίου εννιακοσίων εξήντα εννιά χιλιάδων διακο- 
σίων είκοσι (1.969.220) δραχμών, σε έξι χιλιάδες εννιακό¬ 
σιες εβδομήντα μία (6.971) δραχμές. 

Αθήνα, 30 Νοεμβρίου 2000 

ΟΙ ΥΦΥΠΟΥΡΓΟΙ 

ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΔΡΥΣ ΝIΚΟΣ ΦΑΡ Μ ΑΚΗΣ 


Αριθ. 105/898 (8) 

Λειτουργία του Διοικητικού Συμβουλίου του Ταμείου 
Προνοίας Εργατοϋπαλλήλων Μετάλλου (ΤΑΠΕΜ). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 25 παρ.1 του Ν. 2676/99 (1 Α) 


2. Τις διατάξεις του άρθρου 20 του ν. 1539/85 

3. Το άρθρο 1 παρ. 1 περ. ιητου Π.Δ/τος 129/92 (65 Α) 

4. Το άρθρο 1 του ν.2469/1997 (38 Α’) και το γεγονός ότι 
από την απόφαση αυτή δεν προκαλείται δαπάνη σε βάρος 
του Κρατικού Προϋπολογισμού, ούτε του προϋπολογι¬ 
σμού του Ταμείου. 

5. Τις διατάξεις του Π.Δ 372/95 (201 Α) Μεταφορά της 
Γ ενικής Γ ραμματείας Κοινωνικών Ασφαλίσεων από το 
Υπουργείο Υγείας Πρόνοιας και Κοινωνικών Ασφαλίσεων 
στο Υπουργείο Εργασίας. 

6. Την 80027/8.5.2000 (610 Β) απόφαση του Υπουργού 
Εργασίας και Κοιν. Ασφαλίσεων Ανάθεση αρμοδιοτήτων 
στους Υφυπουργούς Εργασίας και Κοιν. Ασφαλίσεων" 

7. το αριθ. 4629/22.9.2000 έγγραφο του Ταμείου, με το 
οποίο μας διαβιβάστηκε η αριθ. 330/34/19.9.2000 απόφα¬ 
ση του Δ.Σ. του. αποφασίζουμε: 

Άρθρο 1 

Διοίκηση του Ταμείου 

1. Το Ταμείο διοικείται από επταμελές (7) Διοικητικό 
Συμβούλιο που διορίζεται με απόφαση του Υπουργού Ερ¬ 
γασίας και Κοινωνικών Ασφαλίσεων με τριετή θητεία και 
αποτελείται: 

α. Από τον Πρόεδρο 

β. Από τρεις (3) εκπροσώπους των ασφαλισμένων με 
ισάριθμους αναπληρωτές 

γ. Από έναν (1) ειδικό σε θέματα Οικονομικά με τον ανα¬ 
πληρωτή του 

δ. Από έναν (1) ειδικό σε θέματα Διοίκησης με τον ανα¬ 
πληρωτή του 

ε.Από έναν(1) εκπρόσωπο του Υπουργείου Εργασίας 
και Κοινωνικών Ασφαλίσεων με τον αναπληρωτή του. 

2. Ο Πρόεδρος επιλέγεται από εκείνα τα πρόσωπα που 
έχουν μία από τις παρακάτω ιδιότητες: του Συμβούλου 
Επικράτειας ή Συμβούλου Ελεγκτικού Συνεδρίου ή Νομι¬ 
κού Συμβούλου του Κράτους ή εν ενεργεία ή εν συντάξει 
δικηγόρου ή άλλου εγκρίτου προσώπου ειδικού στα θέ¬ 
ματα της Κοινωνικής Ασφάλισης και Κοινωνικής Πολιτι¬ 
κής. 

Αποκλείεται ο διορισμός ως Προέδρου Δ.Σ. προσώπου 
που έχει την ιδιότητα του Προέδρου του Δ.Σ. άλλου Ορ¬ 
γανισμού Κοινωνικής Ασφάλισης. 

Ο πρόεδρος εκπροσωπεί δικαστικά και εξώδικα το Τα¬ 
μείο. 

Εποπτεύει την εκτέλεση των αποφάσεων του Διοικητι¬ 
κού Συμβουλίου. 

Εισηγείται στο Δ.Σ. τη λήψη αποφάσεων επί παντός θέ¬ 
ματος ή αναθέτει σε μέλος του Δ.Σ. ή στον Διευθυντή του 
ΤΑ.ΠΕ.Μ 

Συγκαλείτο Διοικητικό Συμβούλιο 

Καταρτίζει την ημερήσια διάταξη. 

Λαμβάνει κάθε μέτρο που μπορεί να καταστήσει αρτιό¬ 
τερη την εκπλήρωση των σκοπών του Ταμείου και να συ- 
ντελέσει στην εύρυθμη λειτουργία του. 

3. Αντιπρόεδρος 

Το Δ.Σ. του Ταμείου στην πρώτη του συνεδρίαση εκλέ¬ 
γει τον Αντιπρόεδρο μεταξύ των μελών του , με μυστική 
ψηφοφορία των παρόντων μελών. 

Ο Αντιπρόεδρος διατηρείτο αξίωμά του εφόσον διατη¬ 
ρεί την ιδιότητά του μέλους. Σε περίπτωση εκπτώσεως, 
θανάτου ή της καθοιονδήποτε τρόπο αποχώρησης έκτου 

Συμβουλίου, ενεργείται νέα εκλογή για το υπόλοιπο της 
θητείας του εκπεσόντος, αποβιώσαντος ή αποχωρήσα- 
ντος Αντιπροέδρου. 

Τον Πρόεδρο, απάντα ή κωλυόμενο αναπληροί ο Αντι¬ 
πρόεδρος. 

4. Στις συνεδριάσεις του Δ.Σ. του Ταμείου παρίσταται 
Κυβερνητικός Επίτροπος χωρίς δικαίωμα ψήφου. 

Ο Κυβερνητικός Επίτροπος δικαιούται να λαμβάνει το 
λόγο επί παντός θέματος, να υποβάλλει προτάσεις και να 
ζητεί εντός 48 ωρών από τη λήψη της απόφασης - αν κρί¬ 
νει ότι αυτή αντίκειται στις διατάξεις κειμένων Νόμων, 
Διατάξεων και υπουργικών Αποφάσεων - την αναστολή 
εκτέλεσής της. 

Οι αποφάσεις του Δ.Σ. των οποίων ζητήθηκε αναστολή 
εκτέλεσης δεν εκτελούνται. 

Η άρση της διαφωνίας γίνεται κατόπιν αιτήσεως υπο- 
βαλλομένης από τον Πρόεδρο με απόφαση του Υπουρ¬ 
γού Εργασίας και Κοινωνικών Ασφαλίσεων η οποία βεβαί¬ 
ως είναι υποχρεωτική για το Ταμείο. 

Σε περίπτωση που ο Υπουργός δεν κοινοποιήσει στο Τα¬ 
μείο την απόφασή του επί της διαφωνίας εντός δέκα (10) 
ημερών από τη λήψη της αίτησης για την άρση της, τοΔ.Σ. 
δύναται να αποφασίσει την εκτέλεση της απόφασης για 
την οποία υπήρξε η διαφωνία. 

Ο Κυβερνητικός Επίτροπος μπορεί να αναστέλλει εφά¬ 
παξ μέχρι την επομένη συνεδρίαση την εκτέλεση οποιοσ¬ 
δήποτε απόφασης του Δ.Σ. κατόπιν διατυπώσεως συγκε¬ 
κριμένης και πλήρους αιτιολογίας η οποία να αφορά τα 
συμφέροντα του Ταμείου. 

Σ’ αυτή την περίπτωση το Δ.Σ. του Ταμείου έχει τη δυ¬ 
νατότητα στην επομένη συνεδρίασή του με πλειοψηφία 
των 2/3 να διατάξει την εκτέλεση της ανασταλείσης από¬ 
φασης . 

Η θητεία του Κυβερνητικού Επιτρόπου και του αναπλη¬ 
ρωτή του είναι ίδια με εκείνη των μελών του Δ.Σ. 

5. Το Δ.Σ. έχει απαρτία στην περίπτωση που είναι παρό¬ 
ντα τα μισά συν ένα από τα μέλη του. Οι αποφάσεις του 
Δ.Σ. λαμβάνονται με την πλειοψηφία των παρόντων. 

6. Χρέη Γραμματέωςτου Δ.Σ. του Ταμείου εκτελεί ένας 
από τους υπαλλήλουςτου Ταμείου, οριζόμενος μετά του 
αναπληρωτού του με Πράξη Προέδρου του Δ.Σ. 

7. Σε περίπτωση λήξης της θητείας των μελών του Διοι¬ 
κητικού Συμβουλίου, αυτή παρατείνεται αυτοδίκαια, μέ¬ 
χρι του διορισμού νέων μελών, όχι όμως περισσότερο 
από τρεις (3) μήνες από τη λήξη της. 

ΑΡΘΡΟ 2 

Λειτουργία του Διοικητικού Συμβουλίου 

1. Το Διοικητικό Συμβούλιο συνεδριάζει μετά από πρό¬ 
σκληση του Προέδρου ή άν κωλύεται ο Πρόεδρος, του 
Αντιπροέδρου, τακτικά τέσσερις φορές το μήνα, εκτά¬ 
κτως δε, όποτε κρίνει αναγκαίο ο Πρόεδρος ή αν το ζητή¬ 
σουν τρία τακτικά μέλη του Δ.Σ. Το Δ.Σ. μπορεί να ορίσει 
με απόφασή του ημέρα τακτικών συνεδριάσεων. 

2. Η πρόσκληση για συνεδρίαση κοινοποιείται στα μέλη 
δύο μέρες πριν από τη συνεδρίαση, μαζί με την ημερήσια 
διάταξη, την οποία καταρτίζει ο Πρόεδρος. Στην ημερή¬ 
σια διάταξη περιλαμβάνονται θέματα που προτείνονται 
από την Υπηρεσία καθώς και θέματα που υποδεικνύονται 
εγγράφως, πριν από δύο εργάσιμες ημέρες, από δύοτου- 
λάχιστον μέλη του Δ.Σ. Μόνο σε κατεπείγουσα ανάγκη ο 
χρόνος προσκλήσεως συντομεύεται σε 24 ώρες. 


3. Οι αποφάσεις που αφορούν την επένδυση κεφαλαί¬ 
ων του Ταμείου ή την οικονομική πολιτική του, θεωρού¬ 
νται απολύτως εμπιστευτικές και απαγορεύεται κάθε 
ανακοίνωση των απόψεων που υποστηρίχθηκαν. 

4. Θέμα που δεν έχει αναγραφεί στην ημερήσια διάταξη 
μπορεί με απόφαση του Δ.Σ. να συζητηθεί, απόφαση 
όμως δεν μπορεί να ληφθεί αν δεν είναι παρόντα όλα τα 
μέλη, εκτός αν κριθεί από τα παρευρισκόμενα κατά τη συ¬ 
νεδρίαση μέλη ότι πρόκειται για επείγουσα ανάγκη προά¬ 
σπισης των σκοπών και των συμφερόντων του Ταμείου. 

5. Οι ψηφοφορίες είναι φανερές εκτός από τη ψηφοφο¬ 
ρία εκλογής του Αντιπροέδρου και όταν πρόκειται για ζή¬ 
τημα που αφορά μέλος του Δ.Σ. 

6. Οι συνεδριάσεις του Δ.Σ. δεν είναι δημόσιες, απαγο¬ 
ρεύεται η ανακοίνωση των συζητηθέντων και η παρουσία 
τρίτων. 

7. ΤοΔ.Σ. δύναται να καλέσει ενώπιον του, επιτροπές, ή 
άτομα για παροχή πληροφοριών ή γνωμών. 

8. Αποφάσεις του Δ.Σ. δεν εκτελούνται πριν από την επι¬ 
κύρωσή τους, εκτός αν ομόφωνα αποφασίσει την άμεση 
εκτέλεσή τους το Συμβούλιο. 

9. Μετά την επικύρωση των πρακτικών, ο Διευθυντής 
ανακοινώνει στο Δ.Σ. τις ενέργειές του επί των προηγου¬ 
μένων αποφάσεων του Δ.Σ. και θέτει κάθε ζήτημα που θί¬ 
γει την εύρυθμη λειτουργία του Ταμείου και τα συμφέρο- 
ντά του. 

ΑΡΘΡΟ 3 

Δε διορίζεται ούτε μπορεί να αποτελεί τακτικό ή ανα- 
πληρωτικό μέλος του Δ.Σ.: 

α. Όποιος δεν έχει Ελληνική Ιθαγένεια 

β. Όποιος δεν έχει συμπληρώσει το 25ο έτος της ηλι¬ 
κίας του. 

γ. Όποιος υπηρετεί στο Ταμείο ως υπάλληλος αυτού. 

δ. Όποιος είναι ανίκανος να αναλάβει δημόσιο λειτούρ¬ 
γημα και όποιος με οριστικό βούλευμα έχει παραπεμφθεί 
για κακούργημα ή για κάποιο ατιμωτικό πλημμέλημα. 

ε. Όποιος δεν έχει ή έπαυσε να έχει την ιδιότητά με την 
οποία διορίστηκε. 

ΑΡΘΡΟ 4 

Αρμοδιότητες του Διοικητικού Συμβουλίου 

1. Το Διοικητικό Συμβούλιο διοικεί το Ταμείο, διαχειρί¬ 
ζεται την περιουσία του, εγκρίνει τον ετήσιο Προϋπολογι¬ 
σμό και Ισολογισμό - απολογισμό, μεριμνά για την κανονι¬ 
κή είσπραξη τωνπόρωντου, αποφασίζει για την απονομή 
των ασφαλιστικών παροχών, την εφαρμογή των Κοινωνι¬ 
κών Προγραμμάτων και εποπτεύει την ταχεία και κανονι¬ 
κή εκτέλεση αυτών. 

2. Αποφασίζει την τοποθέτηση κεφαλαίων, την εκποίη¬ 
ση υποθήκευση ενεχυρίαση των περιουσιακών στοιχείων 
του Ταμείου, αποφασίζει περί συμβιβασμού ή παραιτήσε¬ 
ων από δικών. 

3. Εχει την εποπτεία και παρακολούθηση των Υπηρε¬ 
σιών του Ταμείου και υποδεικνύει μέτρα για την εκπλή¬ 
ρωση των σκοπών του. 

4. Διορίζει τους αναγκαίους πληρεξούσιους δικηγό¬ 
ρους για την υπεράσπιση των συμφερόντωντου Ταμείου. 

5. Το Ταμείο δε δεσμεύεται σε τρίτους παρά μόνο με 
απόφαση του Διοικητικού Συμβουλίου. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Ο Πρόεδρος του Δ.Σ. εκπροσωπείτο Ταμείο δικαστι- 
κώς και εξωδίκως, διευθύνει τις συνεδριάσεις του Συμ¬ 
βουλίου, εισηγείται για κάθε θέμα που μπορεί να κατα¬ 
στήσει αρτιότερη την εκπλήρωση των σκοπών του Ταμεί¬ 
ου και να συντελέσει στην εύρυθμη λειτουργία του και 
παραλαμβάνει τα κοινοποιημένα στο Ταμείο έγγραφα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2000 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 


Αριθ. 13133 (9) 

Καθορισμός ύψους Δώρου Εορτών Χριστουγέννων 2000 
- Ν. Έτους 2001 των Εφημεριδοπωλών όλης της χώ¬ 
ρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη:, 

1) Τις διατάξεις του Ν.452/76 «Περί χορηγήσεως Δώ¬ 
ρου εις τους Εφημεριδοπώλες (ΦΕΚ’ 272/Α/76). 

2) Τις διατάξεις των άρθρων 6 και 7 του Κανονισμού χο¬ 
ρήγησης δώρου εορτών στους εφημεριδοπώλες (ΦΕΚ 
1223/Β/1977) όπως αυτός τροποποιήθηκε με τις αποφά¬ 
σεις 132/55/2237/13-2-79 (ΦΕΚ 1135/Β/79) και Φ.55/ 
2728/24-11 -92 (ΦΕΚ 707/Β/30-11 -92) των Υπουργών Προ¬ 
εδρίας, Οικονομικών, Εργασίας και Υγείας Πρόνοιας και 
Κοιν.Ασφαλίσεων και τις διατάξεις του άρθρ.2 παρ.8 του 
Π-Δ 231/86 (ΦΕΚ 97/Α/16-7-86) «περί περιορισμού συ- 
ναρμοδιοτήτων κατά την έκδοση διοικητικών πράξεων σε 
αντικείμενα αρμοδιότητας Υπουργείου Υγείας Πρόνοιας 
και Κοιν.Ασφαλίσεων - Γενική Γραμματεία Κοινωνικών 
Ασφαλίσεων. 

3) Τις διατάξεις του Ν.1558/85 «Κυβέρνηση και Κυβερ¬ 
νητικά Όργανα» 

4) Την αριθ.80087/96 απόφαση Υπουργού Εργασίας και 
Κοιν.Ασφαλίσεων «Μεταβίβαση αρμοδιοτήτων του 
Υπουργού Εργασίας και Κοιν. Ασφαλίσεων και εξουσία 
υπογραφής στο Γενικό Γραμματέα του Υπουργείου κλπ. 

5) Την αριθ. 15/13.11.2000 απόφαση του Δ.Σ. του Ταμεί¬ 
ου Συντάξεων Εφημεριδοπωλών και Υπαλλήλων Πρακτο¬ 
ρείων, αποφασίζουμε: 

1) Εγκρίνουμε τη χορήγηση Δώρου Εορτών Χριστου¬ 
γέννων 2000 - Ν. Έτους 2001 στους Εφημεριδοπώλες 
όλης της χώρας ως εξής: 

α) Για όσους έχουν μέχρι ένα (1) χρόνο ασφάλιση δρχ. 
330.439 β) Γ ια όσους έχουν συμπληρώσει ένα (1) χρόνο 
ασφάλιση και μέχρι πέντε (5) χρόνια δρχ. 462.614. γ) Για 
όσους έχουν συμπληρώσει πέντε (5) χρόνια ασφάλιση και 
μέχρι δέκα (10) χρόνια δρχ. 528.702. δ) Γ ια όσους έχουν 
συμπληρώσει δέκα (10) χρόνια ασφάλιση και μέχρι είκοσι 
(20) χρόνια δρχ. 594.789. ε) Για όσους έχουν συμπληρώ¬ 
σει είκοσι (20) χρόνια ασφάλιση και άνω δρχ. 660.877. 

2) Σε περίπτωση κατά την οποία ο δικαιούχος δεν απα¬ 
σχοληθεί πλήρως κατά το χρονικό διάστημα από 1ης 
Μάίου μέχρι 31 Δεκεμβρίου 2000 παίρνει κλάσμα δώρου 
ανάλογο προς τον χρόνο εργασίας του, κατά τις διατάξεις 
του άρθρου 7 του Κανονισμού του Λογαριασμού Δώρου 
Εφημεριδοπωλών. 


3) Η ιδιότητα του Εφημεριδοπώλη καθορίζεται από τις 
διατάξεις του Κανονισμού Δώρου Εφημεριδοπωλών. 

Η δαπάνη για τη χορήγηση δώρου βαρύνει τον Λογα¬ 
ριασμό Δώρου Εφημεριδοπωλών και Υπαλλήλων Πρα¬ 
κτορείων. 

4) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η Απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 1 Δεκεμβρίου 2000 

Με εντολή Υπουργού 
Η Γ ενική Γ ραμματέας 
ΙΩΑΝΝΑ ΠΑΝΟΠΟΥΛΟΥ 

Αριθ. 31549 (10) 

Ορισμός Διευθύνοντος Συμβούλου και μέλους Δ.Σ. του 
«ΟΠΑΠ Α.Ε.». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Ορ- 
γανα»(ΦΕΚ Α' 137). 

2. Του Ν. 2414/1996 «Εκσυγχρονισμός Δημοσίων Επι¬ 
χειρήσεων και Οργανισμών και άλλες διατάξεις» (ΦΕΚ 
ΑΊ35). 

3. Του Ν.2733/1999 «Σύσταση Νέας Χρηματιστηριακής 
Αγοράς» (ΝΕ.Χ.Α.), ρυθμίσεις γενικότερων θεμάτων της 
κεφαλαιαγοράς, των Δημοσίων Επιχειρήσεων και Οργα¬ 
νισμών της Ανώνυμης Εταιρείας Διώρυγας Κορίνθου και 
άλλες διατάξεις» (Α' 155). 

4. Του ΑΝ 397/1968 «Περί επανασυστάσεωςτης Γ ενικής 
Γραμματείας Αθλητισμού και των αρμοδιοτήτων αυτής» 
(ΦΕΚ Α' 38) 

5. Του Ν.2843/2000 «Εκσυγχρονισμός των χρηματιστη¬ 
ριακών συναλλαγών εισαγωγή εταιρειών επενδύσεων 
στην Ποντοπόρο Ναυτιλία στο χρηματιστήριο Αξιων Αθη¬ 
νών και άλλες διατάξεις» (ΦΕΚ Α’ 219) 

6. Του Π.Δ. 228/1999 «Περί μετατροπής του Οργανι¬ 
σμού Προγνωστικών Αγώνων Ποδοσφαίρου (ΟΠΑΠ) σε 
Ανώνυμη Εταιρεία(Α.Ε.)» (ΦΕΚΑ' 193). 

7. Της με αριθμό 20261/20-4-2000 Κοινή Απόφαση του 
Πρωθυπουργού και του Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού Γεώργιο 
Φλωρίδη» 

8. Την με αριθμ. 2933/22.11.2000 έκθεση της Επιτροπής 
Δημοσίων Επιχειρήσεων, Τραπεζών και Οργανισμών Κοι¬ 
νής Ωφέλειας της Βουλής, αποφασίζουμε: 

Ορίζουμε ως Διευθύνοντα Σύμβουλο και μέλος του ΔΣ 
του «ΟΠΑΠ Α.Ε.», τον Θεόδωρο Σαρρή του Ιωάννου. 

Η θητεία του ως Διευθύνοντος Συμβούλου ορίζεται σε 
τρία (3) έτη και η μηνιαία αποζημίωση ορίζεται στο ποσό 
των τετρακοσίων χιλιάδων (400.000)δραχμών. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του «ΟΠΑΠ ΑΕ» το 
ύψος της οποίας ανέρχεται στο ποσό των πέντε εκατομμυ¬ 
ρίων εξακοσίων χιλιάδων (5.600.000) δραχμών ετησίως. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΥΦΥΠΟΥΡΓΟΣ ΠΟΛΙΤΙΣΜΟΥ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΦΛΩΡΙΔΗΣ 


Αριθ. 31550 (11) 

Ορισμός Προέδρου Δ.Σ. του «ΟΠΑΠ Α.Ε.». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα «(ΦΕΚΑΊ 37). 

2. Του Ν.2414/1996 Εκσυγχρονισμός Δημοσίων Επιχει¬ 
ρήσεων και Οργανισμών και άλλες διατάξεις «(ΦΕΚΑΊ 35). 

3. Του Ν.2733/1999 «Σύσταση Νέας Χρηματιστηριακής 
Αγοράς» (ΝΕ.Χ.Α.), ρυθμίσεις γενικότερων θεμάτων της 
κεφαλαιαγοράς, των Δημοσίων Επιχειρήσεων και Οργα¬ 
νισμών της Ανώνυμης Εταιρείας Διώρυγας Κορίνθου και 
άλλες διατάξεις» (Α' 155). 

4. Του ΑΝ 397/1968 «Περί επανασυστάσεωςτης Γενικής 
Γραμματείας Αθλητισμού και των αρμοδιοτήτων αυτής» 
(ΦΕΚΑ’38) 

5. Του Ν.2843/2000 «Εκσυγχρονισμός των χρηματιστη¬ 
ριακών συναλλαγών εισαγωγή εταιρειών επενδύσεων 
στην Ποντοπόρο Ναυτιλία στο χρηματιστήριο Αξιων Αθη¬ 
νών και άλλες διατάξεις» (ΦΕΚ Α’ 219) 

6. Του Π.Δ. 228/1999 «Περί μετατροπής του Οργανι¬ 
σμού Προγνωστικών Αγώνων Ποδοσφαίρου (ΟΠΑΠ) σε 
Ανώνυμη Εταιρεία(Α..Ε.)» (ΦΕΚΑ' 193). 

7. Της με αριθμό 20261/20-4-2000 Κοινής Απόφασης 
του Πρωθυπουργού και του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού Γεώρ¬ 
γιο Φλωρίδη». 

8. Την με αριθμ. 2933/22-11-2000 έκθεση της Επιτρο¬ 
πής Δημοσίων Επιχειρήσεων, Τραπεζών και Οργανισμών 
Κοινής Ωφέλειας της Βουλής, αποφασίζουμε: 

Ορίζουμε ως Πρόεδρο του ΔΣ του «ΟΠΑΠ Α.Ε.», τον 
Κωνσταντίνο Κοσκινά του Μαρίνου, επίκουρο καθηγητή 
του Παντείου Πανεπιστημίου. 

Η θητεία του ως Προέδρου ορίζεται σε πέντε (5) έτη και 
η μηνιαία αποζημίωση ορίζεται στο ποσό του ενός εκα¬ 
τομμυρίου εκατό χιλιάδων (1.100.000) δραχμών. 


Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του «ΟΠΑΠ ΑΕ» το 
ύψος της οποίας ανέρχεται στο ποσό των δεκατριών εκα¬ 
τομμυρίων διακοσίων χιλιάδων (13.200.000) δραχμών 
ετησίως. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΥΦΥΠΟΥΡΓΟΣ ΠΟΛΙΤΙΣΜΟΥ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΦΛΩΡΙΔΗΣ 


Αριθ. 198 (12) 

Ορισμός μέλους Δ.Σ. του Ιδρύματος «Μελίνα Μερκούρη». 

Ο ΠΡΟΕΔΡΟΣ ΤΟΥ Δ.Σ. 

ΤΟΥ ΙΔΡΥΜΑΤΟΣ «ΜΕΛΙΝΑ ΜΕΡΚΟΥΡΗ» 

Έχοντας υπόψη: 

1. τις διατάξεις των άρθρων α) 95 και 98 του ΑΝ 
2039/1939,β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα 

2. Το Προεδρικό Διάταγμα (ΦΕΚ 263/12.4.1994 ΤΒ) πε¬ 
ρί εγκρίσεως συστάσεως του κοινωφελούς ιδρύματος με 
την επωνυμία «ΙΔΡΥΜΑ ΜΕΛΙΝΑ ΜΕΡΚΟΥΡΗ» και κυρώ- 
σεως του Οργανισμού του. 

3. την υπ’αριθ 4/30.6.1994 απόφαση του Διοικητικού 
Συμβουλίου του Ιδρύματος Μελίνα Μερκούρη περί ορι¬ 
σμού του Ζακ Λανγκ Υπουργού Παιδείας της Γαλλίας ,ως 
μέλους του Διοικητικού Συμβουλίου του Ιδρύματος Μελί¬ 
να Μερκούρη, σε αντικατάσταση του παραιτηθέντος Δη- 
μητρίου Κόκκινου, 

4. Την από 30.6 1994 υποβληθείσα παραίτηση του Δη- 
μητρίου Κόκκινου από μέλος του Διοικητικού Συμβουλίου 
του Ιδρύματος Μελίνα Μερκούρη, αποφασίζουμε: 

Ορίζουμε τον Ζακ Λάνγκ ,Υπουργό Παιδείας της Γαλ¬ 
λίας, ως μέλος του Διοικητικού Συμβουλίου του Ιδρύμα¬ 
τος Μελίνα Μερκούρη σε αντικατάσταση του παραιτηθέ- 
ντος μέλους Δημητρίου Κόκκινου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2000 

Ο Πρόεδρος 
ΖΥΛ ΝΤΑΣΣΕΝ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρ: νννννν.θΐ.ςτ 
Θ-ΙΤΙ3Ν: \Λ/θ6γΠ351ΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































